### A népességszám növekedése

### Az ember ősének első képviselői a leletek tanúsága szerint Kelet-Afrikában jelentek meg mintegy kétmillió évvel ezelőtt. Egymillió év múlva már benépesítette az ember az Óvilág többi kontinensét is.

### A népesség száma az emberiség történetének első felében – az ősközösségtől a középkor végéig – igen lassan gyarapodott. A természettől való egyoldalú függés (a gyűjtögető-vadászó életmód), a természeti csapások, az élelem korlátozott mennyisége, a kezdetleges termelési módok, járványok, az éhínség, a háborúk egyaránt mérsékelték a Földön a népesség gyarapodását.

### Az ipari forradalom hatására a 18. sz. második felétől ugrásszerűen növekedett a népességszám. Ez a javuló egészségügyi és életfeltételeknek (a gyermekhalandóság csökkenésének, a járványok visszaszorulásának, az életkor meghosszabbodásának) és a gazdaság fellendülésének volt köszönhető.

### Nyugat-Európát követően később Európa más részein és Észak-Amerikában is felgyorsult az iparosodás, s ennek következtében a népességgyarapodás.

### A „népességrobbanás” viszont a gyarmati rendszer felbomlását követően bontakozott ki. Az egykori gyarmatországokban is javultak az életfeltételek, s megkezdődött a természetes szaporulat rohamos növekedése. A Föld népessége évente 90 millió fővel gyarapszik.

### world-population-6.jpgnepszaporulat.jpg

### A népességnövekedés történelmi szakaszai:

Az átalakulás **első** szakasza (a XVIII. századig): születési arány magas, halálozási arány magas, várható élettartam alacsony lassú növekedés.

Ez jellemezte Európa lakosságát a 18. század közepéig, s a fejlődő országokét a 20. század első felében. Mára a Föld minden országa túljutott ezen a szakaszon.

Az átalakulás **második** szakasza(1780-1880): születési arány magas, halálozási arány csökken, várható élettartam növekszik gyorsuló népességnövekedés.

Ezen a szakaszon már túl vannak a fejlett országok, s napjainkban a fejlődő országok többségére is igaz a folyamat. Sok helyen a gyarapodás visszaszorítására különféle népesedéspolitikai szabályzókat érvényesítenek.

Az átalakulás **harmadik** szakasza(1880-1950): születési arány csökken, halálozási arány tovább csökken, várható élettartam tovább növekszik a népesség gyarapodása mérséklődik.

Ez figyelhető meg pl. Kanada, Ausztrália népesedési folyamatában.

Az átalakulás **negyedik** szakasza(1950-2000): születési arány alacsony, halálozási arány alacsony, várható élettartam magas a népesség növekedése lelassul, esetleg csökkenésbe vált át.

pl. Németországban, Romániában, Magyarországon.



